Kichwa: Priscillah Ruzibuka: Kijana wa Kinyarwanda aliyeamua kujiajiri kutumia fasheni\nKwa kuzingatia jina la hapo juu la makala ya kuwaziwa, fikiria makala.\n
Aliamua kuanzisha kampuni yake ya mitindo ya mavazi  chini ya nembo Ki-pepeo Kids mjini Kigali. 

Aliweza kufungua mradi huo wa kushona nguo za vitenge za watoto wadogo, na alianza kwa kushona nguo za watoto wa marafiki zake.

Alifanya kazi na kuwa na mikataba ya muda mfupi na mafundi wa kushona nguo, huku akichunguza ubora wa kazi zao,na baadae alibaini wale ambao angefanya nao kazi mara baada ya kukamilisha mchakato wa usajiri wa biashara yake.

Alikuaje mwanamitindo?

Priscilla alianza kupenda  fasheni na uanamitindo tangu alipokuwa mtoto.

Alikuwa akimuona  msichana wa kazi wa nyumbani kwao aliyekuwa akimlea akishona nguo kwa ajili ya wateja wao, kisha anajaribu na kumuigiza anavyoshona, na kutengeneza  nguo kwa ajili ya mwanasesere.

Mlezi wake alikuwa mfano mwema kwake. ''Alikua mfano mwema kwangu kwani alikuwa mtu anayetoka katika familia ambayo haikuwa na uwezo mkubwa, lakini alikuwa mchapakazi ambapo alijifunza ujuzi mdogo wa kushona nguo na kujaribu kubuni mitindo mpya''. Alisema Priscilla.

 Penye nia pana njia

Priscilla huwaajiri mafundi wanawake kutoka katika familia maskini

Priscilla alisomea Uhandisi wa mifumo ya taarifa - (Information Systems Engineering) chuo kikuu. Baada ya masomo yake alipata  mwamko wa kuanzisha biashara ya mitindo ya mavazi ya watoto  kwa kuwa hakutaka kusubiri kuajiriwa.

Kwa kuwa hakujua mengi kuhusu uendeshaji wa biashara, aliamua kurudi tena shuleni kusomea shahada ya juu katika Uongozaji wa miradi (Masters in Project Management).

Baada ya kufuzu masomo, alitumia pesa kidogo za akiba alizokuwa nazo na wazazi wakamsaidia na hapo ndipo alipoanza kushona nguo za watoto wadogo  kwa ajili ya watoto wa marafiki zake na familia. ''Nilianza kwa kuwapatia mikataba mifupi mifupi   ya kazi mafundi wa nguo huku nikipima ujuzi wao wa kazi, na baadae niikawatambua wale ambao ningefanya nao kazi baada ya kukamilisha mchakato wa  usajili wa biashara'' anasema Bi.Priscillah.  

Kushuhudia maisha ya wanawake aliowapa mafunzo ya ushonaji yakibadilika kutokana na ujuzi pamoja na...